cyanic-selkie/wikianc huggingface dataset:
Sugar Ray Leonard
Amatööriura: Olympiakulta ja ensimmäinen lopettaminen (1971–1976)
Leonard voitti amatööriurallaan kolme kansallista Golden Gloves -mestaruutta, AAU:n Yhdysvaltain mestaruuden 63,5 kilon sarjassa vuosina 1974 ja 1975 Potomac Valleyn ja Palmer Parkin joukkueissa sekä Pan-Amerikan kisoissa kultaa México Cityssä 1975. Leonard oli myös mukana Yhdysvaltain nyrkkeilymaajoukkueessa Neuvostoliitto–Yhdysvallat-nyrkkeilymaaottelussa Moskovassa vuonna 1974, jolloin hän oli vain muutamaa päivää alle 18-vuotias. Leonard tunsi itsensä koko Neuvostoliiton matkan ajan masentuneeksi, sillä neuvostoliittolaiset tuntuivat jatkuvasti tuijottavan häntä, koska hän oli musta. Hän pyysi tuona aikana huonetoveriaan jopa rukoilemaan puolestaan. Neuvostoliitto voitti kokonaiskilpailun 7–4 ja Leonard hävisi oman ottelunsa Anatoli Kameneville pistein 2–1.
Päätös ammattilaisuran aloittamisesta ja taustaryhmän kokoaminen (1976–1977)
Ray Leonard aloitti ammattilaisuransa tekemällä sopimuksen, jota suurempaa ei ollut koskaan tarjottu yhdellekään aloittelevalle nyrkkeilijälle. Sopimus takasi hänelle 40 000 Yhdysvaltain dollarin ottelupalkkion jo ensimmäisestä ottelusta. Manageriksi hän palkkasi asianajaja Mike Trainerin, joka ei tosin tiennyt mitään nyrkkeilystä, mutta Morton tunsi hänet ja takasi hänen luotettavuutensa. Valmentajan tehtävää varten haastateltiin Eddie Futchia ja Gil Clancya mutta lopulta siihen palkattiin Angelo Dundee, joka tunnettiin raskaansarjan maailmanmestarin Muhammad Alin valmentajana. Myös Dave Jacobs sai jatkaa tehtävissään, sillä Dundee keskittyi enimmäkseen tyyliltään sopivien, haastavien vastustajien valitsemiseen ja Leonardin uran edistämiseen. Trainerin mukaan Dundeen tehtävä oli toimia Leonardin taustajoukkojen ”puheenjohtajana” ja kertoa oma, ulkopuolinen mielipiteensä asioista miehille, jotka tunsivat toisensa hyvin.
Kaksi paluuta: Keskisarjan maailmanmestaruus (1982–1987)
Leonard palasi harjoitussalille keväällä 1986 ja ilmoitti haluavansa kohdata Marvelous Marvin Haglerin ottelussa keskisarjan maailmanmestaruudesta. Leonard oli aiemmin vastannut toimittajan kysymykseen mahdollisesta paluustaan, että hän voisi palata ainoastaan kohdatakseen Haglerin. Leonard ja Hagler olivat saman vuoden tammikuussa keskustelleet siitä, miten mahtava heidän välisestään ottelusta olisi tullut. Leonard kertoi samalle toimittajalle ottelevansa Hagleria vastaan, jos tämä haluaa otella häntä vastaan. Manageri Mike Trainerin mukaan tämän kommentin jälkeen ”helvetti pääsi irti”.
Yksityiselämä ja päihteiden käyttö
Avioliitto päättyi kymmenen vuoden jälkeen 1990 avioeroon. Avioeron aikana Juanita syytti Leonardia fyysisestä hyväksikäytöstä, johon tämä oli syyllistynyt alkoholin vaikutuksen alaisena aiempana kesänä. Skandaalin tultua ilmi Leonard ilmoitti maaliskuussa 1991 pitämässään lehdistötilaisuudessa käyttäneensä kokaiinia ja runsaasti alkoholia vuosina 1982–1986, jolloin hän piti taukoa nyrkkeilystä. Hän yritti omien sanojensa mukaan hakea aineista samaa jännitystä, jota oli aiemmin kokenut nyrkkeillessään, ja kertoi pitävänsä jälkikäteen sitä lapsellisena ja typeränä.
Leonard tapasi näyttelijä-malli Bernadette Robin vuonna 1989 ja meni hänen kanssaan naimisiin elokuussa 1993. Heillä on kaksi lasta, Camille ja Daniel Ray.
Tyyli
Sugar Ray Leonard oli nopea nyrkkeilijä, joka kykeni väistelemään vastustajansa iskuja ja lyömään iskusarjoja. Nuorempana hän käytti samanlaista kumartumiseen ja ylävartalon heiluttamiseen perustuvaa tyyliä kuin Joe Frazier, mutta vaihtoi sitä tutustuttuaan Muhammad Alin otteluihin. Alin kautta hän alkoi opiskella toiseksi esikuvakseen nimeämänsä Sugar Ray Robinsonin tyyliä. Hän väisti iskuja taaksepäin nojautumalla, minkä hän omaksui Alilta ja Ken Nortonilta.
Näyttelijänä
Hän oli mukana tekemässä Contender – Haastaja -tv-sarjaa vuosina 2005–2007. Sarjassa 16 ammattinyrkkeilijää kilpaili keskenään miljoonan dollarin palkinnosta. Leonard toimi sarjassa tuottajana, juontajana ja nyrkkeilijöiden valmentajana yhdessä Sylvester Stallonen kanssa.
Kensingtonin palatsi
Kensingtonin palatsi on kuninkaallinen residenssi Lontoossa Yhdistyneessä kuningaskunnassa, Kensington Gardensin vieressä. Se on toiminut kuningasperheen asuinpaikkana 1690-luvulta lähtien, jolloin kuningas Vilhelm Oranialainen ja kuningatar Maria muuttivat sinne, ja se on tällä hetkellä Cambridgen herttuan ja herttuattaren, Gloucesterin herttuan ja herttuattaren sekä Kentin prinssi Michaelin ja Kentin prinsessa Michaelin virallinen asuinpaikka Lontoossa.
RN Aquila (1941)
Muutostyöt
Aluksen hylky nostettiin sodan päätyttyä ja se siirrettiin La Speziaan korjattavaksi, mutta lopulta se romutettiin 1951–1952.
Niki Sirén
Sirén pelasi syksystä 2002 lähtien ainoastaan Sveitsissä ja hänellä on Sveitsin jääkiekkolisenssi, mistä johtuen häntä ei siellä laskettu ulkomaalaiseksi pelaajaksi. Sirén siirtyi kaudeksi 2002–2003 Nationalliga A:n Rapperswil-Jona Lakersiin. Hän pelasi siellä vuoteen 2005 asti ja vuodet 2005–2007 hän pelasi saman liigan SCL Tigersissa, jonka kotikaupunki on Langnau im Emmental. Siréniä valmensi Langnaussa hänen isänsä Esa Sirén. Kokeneena valmentajana tunnettu Esa Sirén on myös ansioitunut sotakirjailija.
Yhtenäinen talousalue
Aiheesta muualla
Eurasian Economic Community
Gjerstad
Gjerstad on kunta Itä-Agderin läänissä Norjassa. Gjerstadin kunta (silloinen Gjerrestad) perustettiin 1. tammikuuta 1838. Tammikuussa 2013 tehdyn väestönlaskennan mukaan Gjerstadin kunnassa oli 2 484 asukasta.
Daily
Tradeka Oy:n kaupoista (Euromarket, Valintatalo ja Siwa) Daily-tuotteet poistuivat jo vuonna 2006 yhdessä Rainbow- ja X-tra-merkkien kanssa, kun Tradeka vaihtoi päivittäistavaroidensa logistiikkayhtiöksi Inex Partnersin sijasta Tuko Logistics Oy:n. Sen mukana Tradekan kauppoihin tulivat Eldorado- ja First Price -tuotteet.
Suomen dyynit
thumb|300px|Eräs Yyterin dyyni.
Sisämaan kasvien peittämät dyynit
Laajoja sisämaan dyynialueita on mm. Rokuanvaaralla Oulun itäpuolella, Pöyrisjärvellä Käsivarren Lapissa, sekä Hietatievoilla ja Kiellajoella. Suomen sisämaan hiekkadyynialueet ovat alun perin jääkautisen kylmän, kuivan ilmaston synnyttämiä. Jääkautisia pääosin Itä-Suomeen ja Lappiin syntyneitä dyynejä sanotaan periglasiaalisiksi eli "jäätikön ääreisiksi", ja niiden syntyessä tuuli puhalsi yleensä jäätiköltä päin. Jäätikön ääreiset dyynit syntyivät alueille, joilla oli tarjolla sopivaa hiekkaa, kuten muinaisten harjujen, jokisuistojen ja erilaisten rantakerrostumien lähelle. Monet jäätikön ääreiset dyynit syntyivät jääjärvien tyhjennyttyä paljastuneesta hiekkapohjasta.
Keiren Westwood
Westwood debytoi maajoukkueessa vuonna 2009 ja on ollut Irlannin maalilla yhteensä 21 ottelussa. Hän oli mukana kokoonpanossa vuosien 2012 ja 2016 EM-kilpailuissa mutta ei pelannut otteluakaan.
Kadonnut menneisyys
Alvinin matka
Robotin avulla Alvin pakenee Lysistä vaikka sen asukkaat yrittävät mielenvoimillaan saada hänet jäämään - aikaisemmat Ainutkertaiset he olivat saaneet jäämään Lysiin. Diasparissa Alvin saa Keskustietokoneen avustamana robotin lukituksen purettua aikaansaamalla illuusion Mahtavien paluusta.
Mongoliankiuru
Mongoliankiuru (Melanocorypha mongolica) on aasialainen varpuslintu. Sen elinympäristö käsittää Mongolian ja läheiset alueet Venäjältä ja Koillis-Kiinasta. Peter Simon Pallas kuvaili lajin holotyypin Pohjois-Mongoliasta 1776.
Ohau
Ohau on jääjärvi Mackenzie-Basinissa, Uuden-Seelannin Eteläsaarella. Siihen laskevat sekä Hopkins- että Dobson-joet, joista molempien alkulähde on Etelä-Alpeilla. Siitä lähtee Ohaujoki, joka yhtyy Waitakiin
Ohaun hiihtokeskus on lähellä järven luoteisrantaa. Se on myös osa Otagon ja Canterburyn välistä rajaa. Otagosin pohjoisin osa on Hopkinsjoen yläjuoksulla.
Park Bom
Bom on julkaissut kaksi soolokappaletta, "You and I" (2009) ja "Don't Cry" (2011). "You and I" saavutti Koreassa suurta suosiota ja pääsi ensimmäiselle sijalle Korean "Gaon Chart"-listalla, sekä voitti "Best Digital Single"-tittelin Mnet Asian Music Awardseissa vuonna 2010.
Tiibetinkiuru
Tiibetinkiuru (Melanocorypha maxima) on keskiaasialainen varpuslintu. Sen elinympäristö käsittää Tiibetin ylängön Luoteis-Intiasta itään Kiinan keskiosiin. Edward Blyth kuvaili lajin holotyypin Sikkimin rajaseududuilta 1867.
Mirjam Vire-Tuominen
Terttu Mirjam Vire-Tuominen (15. elokuuta 1919 Kuhmoinen – 24. elokuuta 2011 Helsinki ) oli suomalainen poliitikko ja järjestövaikuttaja. Hän toimi Suomen Rauhanpuolustajien pääsihteerinä (1949–1975), SKDL:n kansanedustajana Helsingin vaalipiiristä (1970–1979) ja Naisten kansainvälisen demokraattisen liiton pääsihteerinä (1978–1987).
Ura
Vuonna 1968 Suomen Rauhanpuolustajat antoi Vire-Tuomisen johdolla tukensa Varsovan liiton toteuttamalle Tšekkoslovakian miehitykselle. Toiminta edisti Vire-Tuomisen mukaan maailmanrauhaa, koska siten estettiin Saksan liittotasavallan sotasuunnitelmat ja uuden maailmansodan alkaminen. Päätös aiheutti suuren kohun, pääsihteeriä kritisoitiin ja hänen eroaan vaadittiin, mutta Vire-Tuominen sai pitää paikkansa vuoden 1969 liittokokouksessa. Tuominen vaikutti Rauhanpuolustajissa myös liiton julkaiseman Rauhan puolesta -lehden vastaavana toimittajana (1957–1975) ja sitä edeltäneen Tänään-lehden toimittajana (1951–1956).
Rauhanlaki-aloite
Vire-Tuominen teki eduskunnassa lakialoitteen (LA 28/1973) kuuluisasta rauhanlaista 15. helmikuuta 1973. Aloitteen allekirjoitti Tuomisen lisäksi yhteensä 12 SKDL:n kansanedustajaa. Aloitteen takana oli myös useita SDP:n kansanedustajia, kuten Tellervo M. Koivisto, Erkki Liikanen, Kaisa Raatikainen ja Ulf Sundqvist.
Jamie Zawinski
Zawinski ylläpitää edelleen XScreenSaver-projektia, joka on käytössä useimmissa Unix-tyyppisissä käyttöjärjestelmissä huolehtimassa näytönsäästäjätoiminnallisuudesta.
RN Lepanto (1927)
Palvelus
Alus oli Italian laivastossa toisessa maailmansodassa, kunnes sen miehistö upotti aluksensa 9. syyskuuta 1943 Shanghain satamaan saatuaan tiedon maansa antautumisesta. Japanilaiset nostivat aluksen ja se liitettiin kunnostettuna keisarillisen Japanin laivastoon nimettynä Okitsuksi.
Yrityskulttuuri
Yrityskulttuurilla tai organisaatiokulttuurilla viitataan yrityksen arvoihin, toimintapoihin ja rakenteisiin, jotka ohjaavat työntekijöiden käyttäymistä ja erottaa organisaation muista organisaatioista.
Zigismunds Sirmais
Sirmais seurustelee Līna Mūzen kanssa, joka on niin ikään keihäänheittäjä. Heitä molempia valmentaa Kimmo Kinnunen yhteistyössä Jānis Lūsisin kanssa.
John Morton
John Morton voi tarkoittaa ainakin seuraavia henkilöitä:
Grafton Elliot Smith
Elliot Smith kannatti yhdessä William James Perryn kanssa voimakkaasti niin sanottua historiallista diffuusioteoriaa, joka piti Egyptiä kaikkien ihmiskunnan kulttuurien kehtona. Smith tiivisti historiakäsityksensä ihmiskunnan kulttuurievoluution alkuvaiheista vuonna 1911: ”Pienet ihmisjoukot, pääasiassa meritse liikkuen, asettuivat eri puolille maailmaa ja alkoivat rakentamaan kömpelöitä jäljitelmiä egyptiläisistä pyramidien aikaisista monumenteista.”
B’Day
Kappaleet
Standard Edition
Ušguli
thumb|300px|Ušgulin kylä, taustalla [[Škhara-vuori.]] Ušguli on kyläryhmä Enguri-joen laakson yläpäässä Mestian maakunnassa Svanetian alueella Georgiassa. Se koostuu 5 kylästä:
Kylien sanotaan sijaitsevan 2086–2200 metrin korkeudella ja Ušgulia pidetäänkin joskus Euroopan korkeimpana kylänä. Se sijaitsee Suureen Kaukasukseen kuuluvan Škharan juurella. Alueella asuu noin 70 perhettä (200 henkeä) ja siellä on pieni koulu. Lumi peittää alueen kuusi kuukautta vuodesta ja Mestian kaupunkiin johtava tie on usein suljettu. Koko kylän alueella on tyypillisiä svanetialaisia vartiotorneja. Ušgulin kappeli kukkulan huipulla kylän lähellä on rakennettu 1100-luvulla.
Torino Esposizioni
Torino Esposizioni on Torinossa sijaitseva messukesus, joka valmistui vuonna 2001. Messukeskukseen tehtiin väliaikainen jääkiekkokaukalo 2006 talviolympialaisia varten. Silloin katsomaan mahtui 4 320 katsojaa. Kisojen toinen areena oli Torino Palasport Olimpico. Olympialaisten jälkeen kaukalo purettiin ja messukeskus palautettiin alkuperäiseen asuunsa.
Pyhän Nikolaoksen kirkko (Kakopetriá)
Kirkko sijaitsee vajaat kaksi kilometriä Kakopetriásta lounaaseen. Kirkkorakennus on ristinmuotoinen, ja siinä on nykyisin kaksinkertainen katto, mistä se on saanut nimensä Ágios Nikólaos tis Stégis eli ”Katon Pyhä Nikolaos”. Kirkon seinämaalaukset ovat Tróodoksen alueen vanhimpia ja ajoittuvat 1000-luvulta 1400-luvulle. Näin ne antavat hyvän kuvan ortodoksisen kirkkomaalaustaiteen kehityksestä tuona aikana hieraattisesta ja monastisesta tyylistä kohti realistisempaa esitystapaa. Maalausaiheisiin kuuluvat muun muassa Jeesuksen syntymä, kirkastuminen, saapuminen Jerusalemiin, ristiinnaulitseminen ja ylösnousemus sekä kirkon pyhät, kuten Sebasteian 40 marttyyria, Pyhä Theodoros ja Pyhä Georgios (Yrjö).
Sierra Railwayn veturi nro 3
Historia
Veturi oli osallisena myös useissa onnettomuuksissa. Helmikuussa 1898 vaihteessa tapahtuneessa tapaturmassa menehtyi junan konduktööri William G. Bailey. Syyskuussa 1899 veturin polttoainevaunu suistui kiskoilta veturin peräyttäessä sillalla, aiheuttaen sillan sortumisen. Vuonna 1918 veturi kaatui kyljelleen Sonoran lähellä ja se alkuperäinen puurakenteinen hytti tuhoutui. Hytti korvattiin uudella Southern Pacific Railroadin käytössä olevan mallisella teräsrakenteisella hytillä.
Malabarintöyhtökiuru
Malabarintöyhtökiuru (Galerida malabarica) on intialainen varpuslintu. Sen elinympäristö käsittää Intian niemimaan lounaisosan Gujaratin kaakkoispuolella. Giovanni Antonio Scopoli kuvaili lajin holotyypin Malabarrannikolta 1786.
Alppilan lukio
Henkilökunta
Koulun rehtorina toimii Susanna Kalmari. Koulun opetustehtävissä työskentelee lisäksi noin 40 opettajaa.
Koulun johtokunnan puheenjohtajana toimii Niina Ketonen-Mustakorpi.
Peter Joseph Mallon
Peter Joseph Mallon (5. joulukuuta 1929 – 3. helmikuuta 2007) oli katolisen kirkon kanadalainen arkkipiispa. Hän sai pappisvihkimyksensä 27. toukokuuta 1956. Piispaksi hänet vihittiin 2. helmikuuta 1990 James Francis Carneyn toimiessa pääkonsekraattorina ja Wilfrid Emmett Doylen ja Lawrence Sabatinin avustaessa. Mallon oli saanut 6. marraskuuta 1989 nimityksen Brittiläisen Kolumbian Nelsonin hiippakunnan piispaksi.
Pyhän Ristin kirkko (Peléndri)
pienoiskuva|vasen|230px|Pyhän Ristin kirkko. Kirkko on omistettu Pyhälle Ristille ja rakennettu alun perin 1100-luvulla, jolloin se toimi oletettavasti hautausmaan kirkkona. Kirkko tuhoutui jossakin vaiheessa tuntemattomasta syystä, ja sitä on sen jälkeen muutettu usein. Kirkko liitettiin maailmanperintöluetteloon vuonna 1985.
Kirkko sijaitsee Peléndrin kylän etelälaidalla. Se eroaa arkkitehtuuriltaan muista alueen kirkoista. Se on pohjakaavaltaan suorakulmion muotoinen ja kolmilaivainen, ja siinä on keskellä kupoli. Kirkon seinämaalausten vanhimmat osat sen apsiksessa on maalattu 1171–1172 ja myöhemmät maalaukset 1300-luvulla. Seinämaalausten aiheisiin kuuluvat muun muassa Jeesuksen sukupuu, Jeesuksen syntymä ja temppeliintuominen sekä epäilevä Tuomas. Kirkon ikonostaasissa olevassa pyhäinjäännöslippassa on perinteisen näkemyksen mukaan osia Pyhästä Rististä.
Lexus ES
Uusin sukupolvi esiteltiin Pekingin autonäyttelyssä keväällä 2018, ja se tuli ensimmäistä kertaa myyntiin Euroopassa. Vuoden 2018 Euro NCAP -kolaritestistä malli sai tulokseksi täydet viisi tähteä.
Classic Masters (Queensrÿche)
Classic Masters on Queensrÿche-yhtyeen kokoelma-albumi vuodelta 2003. Se sisältää kappaleita Queensrÿche-EP:stä (1983) Hear in the Now Frontier -albumiin (1997) uudelleenmasteroituina versioina.
Sign of the Times: The Best of Queensrÿche
”Sign of the Times” on myös yhtyeen Hear in the Now Frontier -albumin (1997) avauskappale.
Naksos (Sisilia)
Maantiede
Naksoksen kaupunkivaltion hallussa ollutta aluetta ei tunneta kovin hyvin. Se ulottui rannikolla erityisesti kaupungista etelään mainittujen kahden joen laaksoihin, ja sen alueen kooksi on arvioitu noin 200–500 neliökilometriä. Alueella sijaitsi oletettavasti myös muita asutuksia. Yksi näistä on voinut olla myöhemmän Tauromenionin eli nykyisen Taorminan paikalla. Naksoksen pohjoispuolella sijaitsi Zanklen eli myöhemmän Messenen alue ja eteläpuolella Katanen alue.
Rakennukset ja löydökset
Hautausmaat
Gérard Dionne
23. marraskuuta 1983 Dionne sai nimityksen Edmundstonin hiippakunnan piispaksi. Hänet asetettiin virkaan 23. tammikuuta 1984, ja hän erosi 20. lokakuuta 1993. Vuonna 2009 kanadalainen tuomari totesi, että Dionne oli vuonna 1983 estänyt viittä teinipoikaa seksuaalisesti hyväksikäyttäneen isä Bernard Cloutier’n rikoksia koskeneen poliisitutkinnan.
Norjan Supercup
Ottelu järjestettiin hyväntekeväisyystapahtumana vuosina 2009 ja 2010. Sen tuotto meni UNICEFille. Superfinalen osoittautui kuitenkin taloudellisesti kannattamattomaksi ja se lopetettiin.
Rossa (Italia)
Rossa on kunta Pohjois-Italiassa Vercellin maakunnassa Piemonten alueella. Scopellon naapurikunnat ovat Balmuccia, Boccioleto, Cervatto, Cravagliana, Fobello ja Rimasco.
Yleisurheilun maailmanmestaruuskilpailut 1976
Vuoden 1976 yleisurheilun MM-kilpailut järjestettiin Malmössä Ruotsissa 18. syyskuuta 1976. Kisojen ohjelmassa oli vain yksi laji; miesten 50 kilometrin kävely, joka ei ollut Montrealin olympiakisojen ohjelmassa.
Miina Härma
pienoiskuva|Miina Härma. Miina Härma (ent. Hermann, 9. helmikuuta 1864 – 16. marraskuuta 1941) oli virolainen säveltäjä, urkuri ja kuoronjohtaja. Hänen kuoromusiikkituotantonsa on laaja, ja monet hänen teoksistaan kuuluvat virolaisten kuorojen vakituiseen ohjelmistoon.
Maximum Risk
Juoni
Alain Moreau on ranskalainen poliisi, joka löytää itseään muistuttavan ruumiin. Pian hän saa kuulla ruumiin olleen hänen kaksoisveljensä Mikhail Suverov, josta äiti luopui rahaongelmien vuoksi veljesten ollessa vielä vauvoja. Moreau lähtee Ranskasta New Yorkiin selvittämään veljensä murhaa ja saa lopulta tietää, että veli oli tekemisissä Venäjän mafian kanssa. Hän tapaa veljensä tyttöystävän Alex Minettin, jonka kanssa hän yrittää yhdessä saada murhaajat selville.
Maksym Koval
Maksym Anatolijovytš Koval (s. 9. joulukuuta 1992 Zaporižžja) on ukrainalainen jalkapalloilija, pelipaikaltaan maalivahti. Hänen seuransa on FK Dynamo Kiova.
Toyota Celica
Celica (TA22) (1970–1975)
Ensimmäisen sukupolven Celica tuli myyntiin vuonna 1970. Toyotan tarjonnassa Celicaa edelsi alumiinikorinen Toyota 2000GT, joka oli kallis – Celicasta taas tuli sekeästi huokeampi urheiluauto.
Celica (TA22) oli tyylikkäästi muotoiltu ja siinä oli hyvät ajo-ominaisuudet. Celican eri mallit olivat japanissa ET, LT, ST, GT ja GTV. Japanin ulkopuolella mallinimet olivat LT, ST ja GT. Halvimmassa LT-mallissa oli 1,6 -litrainen 2T-moottori. ST-mallissa oli kaksikaasuttiminen 2T-B. GT-mallissa oli tuplakaasuttimella varustettu Twincam-moottori 2T-G. Pohjois-Amerikan ST-mallissa vuonna 1971 oli 1,9 -litrainen 8R, mutta 1972–1974 vuosimalleissa moottorin koko nostettiin 2,0-litraiseen 18R:ään. Liftback-korimalli tuli Japanin markkinoille vuonna 1973 ja Yhdysvaltoihin vuonna 1976. Japanissa Liftback-mallien mallinimet olivat 1600ST, 1600GT, 2000ST ja 2000GT.
Celica (RA4 / RA28) (1975–1977)
250px|thumb|right|Toyota Celica 1976-1977 Toisen sukupolven Celicat valmistuivat vuosina 1975–1977. RA28 ei ollut korimallina uusi vaan se oli samankaltainen kuin sitä edeltänyt hardtop-malli. Tilavuudeltaan 1,8-litraisten moottorien tilalle tuli 2,0-litrainen 18R, ja tästä poikkeuksena Pohjois-Amerikan malleissa 2,2-litrainen 20R.
Celica (TA40 / TA41 / TA42 / RA40 / RA42 / RA43 / RA44) (1977–1981)
Japanin mallit olivat ET, LT, ST, SE, XT, GT ja GTV. GT:ssä ja GTV:ssä oli 18R-G Twincam -moottori. Myöhemmin GTV-mallin tilalle tuli GT Rally.
Kalpa (lehti)
Kalpa on Kadettitoverikunta ry:n julkaisema aikakaustyyppinen opiskelijalehti. Vuonna 1930 perustetun lehden artikkelit käsittelevät kadettien ja muiden Maanpuolustuskorkeakoulussa opiskelevien ihmisten elämään liittyviä asioita eri näkökulmista.
Toyota Celica
Celica (TA40 / TA41 / TA42 / RA40 / RA42 / RA43 / RA44) (1977–1981)
Moottorivaihtoehdot (Yhdysvallat):
Kalpa (lehti)
Lehti ilmestyy kolme kertaa vuodessa ja jokaisesta numerosta otetaan 2 500–3 000 kappaleen painos. Kadettien lisäksi lehti jaetaan myös MPKK:n henkilökunnalle, upseereille, yhteistyöyrityksille, varuskuntiin sekä muille sidosryhmille. Lehden päätoimittaja vaihtuu vuosittain lokakuun alussa, jolloin vastuu lehden toimittamisesta siirtyy kadettien toiselle vuosikurssille.
Toyota Celica
Celica (AA6 / AA63 / RA61 / RA63 / RA64 / TA60 / TA63 / TA64 / SA6) (1982–1985)
Moottorivaihtoehdot (Australia):
Celica (ST161 / ST162 / ST165) (1986–1989)
Moottorivaihtoehdot (Japani, Yhdysvallat):
Celica (1994–1999)
250px|thumb|1994–1999 Toyota Celica
Celica (2000–2005)
Celicasta tuli markkinoille kaksi versiota, GT ja GT-S. GT-S:n 2ZZ-moottori on suunniteltu yhteistyössä Yamahan kanssa. Celica GT:n moottori oli varustettu VVT-i:llä ja GT-S:n VVTL-i:llä. GT-mallia sai 5-portaisella manuaalivaihteistolla tai 4-portaisella automaattivaihteistolla. GT-S-mallin manuaalivaihteisto sen sijaan oli 6-portainen.
Pendulo Studios
Pendulo Studios on espanjalainen videopelien kehittäjä, joka on perustettu vuonna.
Kylli Koski
Ura
Koski haaveili jo lapsena taiteilijan urasta, mutta hänen vanhempansa edellyttivät, että hänen tulee hankkia itselleen sopiva ammatti. Koski valmistui kansakoulunopettajaksi Rauman seminaarissa vuonna 1928. Hän jatkoi opintojaan Taideteollisuuskeskuskoulussa graafisen taiteen osastolla, ja vielä uudelleen 1940-luvulla kuvaamataidonopettajaosastolla. Kansakouluopettajana hän toimi usealla paikkakunnalla. Valmistuttuaan kuvaamataidon opettajaksi hän asettui asumaan Helsinkiin kahden poikansa kanssa. Siellä hän toimi opettajana Normaalilyseossa ja Tyttönormaalilyseossa, opettajakorkeakoulussa ja Juutalaisessa yhteiskoulussa. Lisäksi hän järjesti kesäisin piirustus- ja maalauskursseja ympäri Suomea.
Vapaata ja luovaa työskentelyä rajoittaneet määräykset oppilaitoksissa sekä materiaali- ja resurssipula harmittivat Koskea. Hän haaveili pitkään omasta piirustuskoulusta, jossa voisi herätellä oppilaiden mielikuvitusta ja kehittää heidän taitojaan. Syksyllä 1963 hän aloittikin oman piirustuskoulunsa Helsingissä. Hän jätti opettajan tehtävät ja keskittyi piirustuskouluunsa. Alun perin lasten taidekerhona aloittanut koulu laajensi toimintaansa niin, että päivisin hän toimi lasten kanssa, ja iltaisin luokkahuoneen täyttivät aikuiset.
Share Ilves
Share Ilves ry on Tampereen Ilveksen kannattajatukiyhdistys. Yhdistys on perustettu kesällä 2010. Yhdistyksen tavoitteena on hankkia omistusta ja päätösvaltaa Ilves-Hockey Oy:stä sekä tukea joukkueen ja organisaation toimintaa ja lisätä Ilveksen näkyvyyttä ja kannustusta. Vuonna 2013 Ilves Forever ry laukkautti toimintansa ja sen jäsenet sekä omaisuus siirrettiin Share Ilves ry:n omistukseen. Syyskuussa Share Ilves ry tiedotti omistavansa 1175 Ilves-Hockey Oy:n osaketta.
Utahjärvi
Järvi on osavaltion ulkoilualue, jossa voi harrastaa retkeilyä ja virkistyskalastusta.
2-in-1
pienoiskuva|oikea|13 tuuman näytöllä varustettu Sony VAIO Duo. 2-in-1 on läppärin ja tabletin ominaisuuksia yhdistelevä hybridilaite, jossa on kosketusnäyttö ja näppäimistö. 2-in-1-laitteissa on joko 360 astetta käännettävissä oleva tai kokonaan irrotettavissa oleva näyttö. Ne ovat yleensä keskivertoa läppäriä heikompitehoisia, eivätkä ne ohuutensa vuoksi sisällä kaikkia normaaleja läppärin liitäntöjä tai optista asemaa.
Filippiinienhaukkapöllö
Kuvaus
Filippiinienhaukkapöllö on korvaton laji. Koiraat ja naaraat ovat hyvin samannäköisiä. Alalajit eroavat toisistaan kooltaan ja vatsapuolen kuvioiltaan. Suurimpia ovat N. p. reyi and N. p. spilonota ja pienimpiä N. p. philippensis, N. p. spilocephala ja N. p. mindorensis. N. p. reyi, N. p. spilonota ja N. p. mindorensis ovat vatsapuoleltaan ruudullisia. Muiden alalajien kuvio on raidallinen.
Ahola (Posio)
Ahola on Posion kunnan keskustaajama. Vuoden 2021 lopussa taajamassa oli 1 238 asukasta, ja sen pinta-ala oli 3,98 neliökilometriä. Vuoden 2011 lopussa taajaman väkiluku oli 1 512 ja pinta-ala 3,98 km2. Ahola syntyi vähitellen 1900-luvun kuluessa Rovaniemi–Kuusamo-maantien varteen, Kitkan vesistöön kuuluvan Posiojärven itärannalle. Posion kirkonkylä jäi kolmisen kilometriä Aholasta lounaaseen, Taivalkosken suuntaan.
Butaani
Butaania käytetään nestekaasun muodossa polttoaineena esimerkiksi retkikeittimissä ja tupakansytyttimissä. Sitä käytetään myös krakkauksessa petrokemikaalien valmistusprosessissa tuotettaessa eteeniä, propeenia, butadieeniä ja isopropeenia.
Butaanin elintarvikkeiden E-koodi on E943a. Elintarvikkeissa butaania käytetään lähinnä pakkauskaasuna tai ponneaineena. Muita käyttökohteita ovat kaasuhellat ja kaasusytyttimet.
Lonerism
Lonerism on australialaisen psykedeelistä rock -musiikkia tuottavan yhtye Tame Impalan toinen studioalbumi, jonka julkaisi Modular Records 5. lokakuuta 2012. Albumilta julkaistiin kolme singleä, "Elephant", "Feels Like We Only Go Backwards" ja "Mind Mischief".
Yhtyeen laulaja ja multi-instrumentalisti Kevin Parker sävelsi, soitti ja sanoitti jokaisen albumin kappaleen itse Jay Watsonin kanssa, joka soitti koskettimia ja pianoa kappaleilla "Apocalypse Dreams" ja "Elephant". Albumi nauhoitettiin vuosien 2010-2012 Parkerin kotistudioilla Pariisissa, Ranskassa ja Perthissä, Australiassa. Albumin kappaleet käsittelevät muun muassa yksinäisyyttä ja eristäytymistä yhteiskunnasta.Parkerin mukaan albumin tyyli kuulostaa 70-luvun progepopilta ja he ottivat inspiraatiota Supertrampilta.
HMS Thunderbolt
HMS Thunderbolt voi tarkoittaa seuraavia Britannian kuninkaallisen laivaston aluksia:
Dara
Dara voi tarkoittaa seuraavia:
Ajopeli
Historia
PlayStationille julkaistun Gran Turismo -sarjan ensimmäistä osaa pidetään yhtenä aikansa realistisimmista ajopeleistä. Peli on myös konsolin parhaiten myynyt videopeli.
Total War: Rome II
Pelissä on laajempi kartta kuin Rome: Total Warissa, joka käsittää Rooman valtakunnan Välimerellä hallitsemien alueiden lisäksi muita alueita lähinnä Lähi-idästä ja Pohjois-Afrikasta. Peli käyttää Total War: Shogun 2 -pelin moottoria runsaasti muokattuna. Peli käyttää hyväkseen myös kasvoanimaatioita ja liikkeenkaappausta, joilla taisteluihin tuodaan realismia ja paremmat efektit. Peli yhdistää myös maa- ja meritaistelut, joten pelissä on mahdollista hyökätä maalle kaleereista tai vallata vihollisen aluksia laivoissa olevien merisotilaiden avulla.
USS Bunker Hill (CV-17)
Palvelus
Alus lähti 6. marraskuuta sotatoimialueelta aloittaen matkansa telakalle Bremertoniin Washingtoniin. Palvelukseen palattuaan alus lähti 24. tammikuuta 1945 Yhdysvaltain länsirannikolta palaten sotatoimialueelle. Sodan lopun aikana alus osallistui Iwo Jiman valtaukseen sekä 5. laivaston tekemään iskuun Japanin kotisaarille 15. helmikuuta - 4. maaliskuuta. Aluksen lentokoneet osallistuivat 7. huhtikuuta tehtyyn iskuun Itä-Kiinan merellä olleita japanilaisia aluksia vastaan. Iskussa upotettiin taistelulaiva Yamato, yksi risteilijä ja neljä hävittäjää.
Conor Coady
Maajoukkueura
Coady on pelannut lukuisissa Englannin ikäkausimaajoukkueissa. Hän pelasi kolme ottelua sekä alle 19-vuotiaiden EM-kilpailuissa 2012 että alle 20-vuotiaiden MM-kilpailuissa 2013. Englannin A-maajoukkueessa hän pelasi ensimmäisen ottelunsa syyskuussa 2020 Kansojen liigassa Tanskaa vastaan. Kuukausi myöhemmin toisessa maaottelussaan Walesia vastaan hän teki maalin. Ennen kesän 2021 EM-kilpailuja hän oli pelannut kaikkiaan viisi maaottelua, ja hänet valittiin EM-kisajoukkueeseen. Hän ei kuitenkaan saanut peliaikaa Englannin hopeajoukkueessa. Hän kuului Englannin joukkueeseen myös MM-kilpailuissa 2022 mutta ei tälläkään kertaa päässyt pelaamaan. Coady on pelannut toukokuun 2023 loppuun mennessä kymmenen A-maaottelua, jotka kaikki avauskokoonpanossa.
Atsapironit
Kemia
Buspironi oli alun perin nimetty atsaspirodekaanidioniksi, lyhennetty atsapironiksi tai atsaspironiksi, koska yhdiste todellakin sisälsi tämän kemiallisen rakenteen. Pitää kuitenkin huomata, että vaikka yhdistettä kutsutaan atsapironiksi, se ei välttämättä sisällä atsaspirodekaanidionikomponenttia. Itse asiassa useat yhdisteet eivät sisällä sellaista lainkaan tai sisältävät siitä jonkin variaation. Lisäksi useat atsapironit sisältävät 1-(2-Pyrimidininyyli)piperatsiiniryhmän.
Anastasija Baburova
Elämä
Baburova asui lapsuutensa Krimillä Sevastopolissa, jossa hän myös kävi koulunsa ja päätti sen mallioppilaana. Vuonna 2000 Baburova aloitti hallintotieteen opinnot Moskovan valtionyliopiston Tšernomorskojen osastossa. Hän kuitenkin keskeytti opintonsa jo seuraavana vuonna ja muutti Moskovaan, jossa pääsi opiskelemaan kansainvälistä oikeutta Moskovan valtiolliseen kansain­välisten suhteiden instituuttiin. . Vuonna 2003 Baburova vaihtoi jälleen opintosuuntaa ja aloitti opiskelun Moskovan valtionyliopiston journalistiikan tiedekunnan iltalinjalla. Hän työskenteli jo tuolloin toimittajana moskovalaisessa paikallislehdessä Vetšernaja Moskvassa. Baburovan kirjoituksia julkaistiin pian myös Izvestijassa ja Vetšernaja Gazetassa. Hän aloitti työnsä Novaja Gazetan kirjeenvaihtajana lokakuussa 2008. Baburovan viimeiseksi jäänyt artikkeli ilmestyi 17. tammikuuta 2009. Se käsitteli venäläisiä fasistiryhmiä.
Baburova osallistui myös yhteiskunnalliseen toimintaan, muun muassa opposition mielenosoituksiin, ja toimi fasismin vastaisissa ja anarkistisissa liikkeissä, jotka usein kritisoivat Putin-nuoriksi kutsuttua isänmaallista Naši-liikettä. Baburova osallistui Venäjällä ja Euroopassa erilaisiin vaihtoehto-, solidaarisuus- ja ympäristötempauksiin. Hänet tunnettiin ystäväpiirissä myös runouden, itsepuolustuslajien ja laskuvarjohypyn harrastajana. Muun muassa verkkokirjoituksissa hän käytti myös nimimerkkejä ”Nastja” ja ”Skat”.
Murha
Ukrainan presidentti Viktor Juštšenko esitti viralliset surunvalittelut Baburovan kuoleman johdosta. Hieman myöhemmin myös Venäjän presidentti Dmitri Medvedev esitti omat surunvalittelunsa tavatessaan Novaja Gazetan edustajia keskustellakseen toimittajien työturvallisuudesta.
Norwegian Cruise Line
NCL America
Vuonna 2008 NCL American laivasto kutistui yhteen alukseen, kun Pride of Hawaii ja Pride of Aloha siirrettiin lyhyen telakoinnin jälkeen emoyhtiön laivastoon uudelleennimettynä. Laivoihin rakennettiin telakoinnin aikana muun muassa Yhdysvaltain sisäisessä liikenteessä kielletyt kasinot kansainvälistä liikennettä varten. Pride of Hawaii palasi liikennöimään edellisellä nimellään Norwegian Sky ja Pride of Aloha sai nimen Norwegian Jade ja sijoitettiin ympärivuotisesti Euroopan kasvaville risteilymarkkinoille.
Miesten 500 metrin luistelu talviolympialaisissa 1932
Alkuerät
1. alkuerä Ensimmäisen alkuerän puoliväliin saakka johdossa oli Japanin Shozo Ishihara. Maaliviivan ylittivät kuitenkin ensimmäisinä rintarinnan loppusuoralla luistelleet kanadalainen Frank Stack ja yhdysvaltalainen Jack Shea, joka hiljensi ennen maalia saavutettuaan varman jatkopaikan. <br style="clear:both;"/>
Elina Risku
Suomen nopeimmaksi naisluistelijaksi
Alkuvuodesta 2011 Risku luisteli Italiassa naisten 500 metrin Suomen ennätyksen 40,65. 6. helmikuuta hän saavutti yleisluistelussa yhteispisteet 182,605 ja rikkoi äitinsä vuonna 1980 luisteleman naisten yhteispisteiden Suomen ennätyksen. Saman kuukauden lopulla juniorien MM-kilpailuissa Seinäjoella Risku paransi yhteispisteiden SE:tä lukemiin 180,887. Samoissa kisoissa hän paransi omissa nimissään olleen kotimaan ratojen 500 metrin Suomen ennätyksen aikaan 41,42.
Talvi 2013–2014
Tammikuussa Risku paransi 500 metrillä kotimaan SE:tään lukemiin 41,35. Hän osallistui ainoana suomalaisnaisena Naganon sprintti-MM-kilpailuihin, missä luisteli kaikki matkat ja saavutti aikuisten tasolla siihen mennessä parhaan arvokisasijoituksensa oltuaan 24:s. Samalla Risku varmisti Suomelle maapaikan myös ensi vuoden vastaaviin kilpailuihin. Sotšin talviolympialaisiin Risku ei selviytynyt vaan putosi kisoista matkansa ensimmäisenä karsiutujana. Maaliskuussa Inzellin maailmancup-kilpailussa hän ylsi pisteille oltuaan 500 metrillä A-lähtöjen 23:s ja 21:s ja 1000 metrillä B-erän kuudes kuudesta kilpailijasta.
Bettina Haasen
Hänen ohjauksensa Hääseremonia (A Love Apart) on osa Yleisradion Dokumenttiprojektin kolmasulottuvuus.fi-ohjelmistoa).
Yhdysvaltain terveydenhuoltouudistus
Aiheesta muualla
Helsereform i USA
Ritsakauppias
Ritsakauppias (Kådisbellan) on Åke Sandgrenin ohjaama ruotsalainen draamakomedia vuodelta 1993. Ohjaaja laati elokuvan käsikirjoituksen yhdessä Roland Schüttin kanssa, jonka omaelämäkerralliseen romaaniin elokuva pohjautuu.
Vastaanotto
Helsingin Sanomien Mikael Fränti sanoi elokuvaa sen tv-esityksen alla erinomaiseksi ja ajankuvaltaan tarkaksi ruotsalaiselokuvaksi, jossa Stellan Skarsgård näyttelee ”ravisuttavan vahvasti” perheen haaveiluun taipuvaista, taiteellista isää.
Arimaa (peli)
Säännöt
1.7.2008 sääntöjä muutettiin siten, että tasapeli ei ole käytännössä enää mahdollinen.
Strategia ja taktiikka
Pääsääntöisesti kannattaa myös pitää nappulansa lähekkäin, sillä kiinni toisissaan olevat omat nappulat eivät koskaan ole jäätyneitä – jäniskin vapauttaa vastustajan elefantin jäädyttämän nappulan sen viereen siirtyessään. Muista erillään oleva nappula joutuu helposti ensin jäädytetyksi ja sitten lyödyksi. Elefantti on tässä suhteessa poikkeus, sillä sitä ei voida jäädyttää. Elefantti on erittäin tärkeä nappula, joka ottaa ainakin yhden askeleen keskimäärin noin joka toisessa siirrossa. Se kannattaa liikkuvuuden takaamiseksi pitää melko keskellä, jotta se ehtii yhdessä vuorossa minkä tahansa ansan viereen turvaamaan sen laudan kahdeltatoista keskimmäiseltä ruudulta.
Tomi Pöllänen
Ura
Kaudeksi 2011–2012 Pöllänen siirtyi Ruotsin I-divisioonan Karlskrona HK:hon. Karlskrona HK nousi kauden päätteeksi Allsvenskaniin. Kaudeksi 2012–2013 Pöllänen nimettiin joukkueen kapteeniksi.
Haapakaarnurit
Haapakaarnurit (Trypophloeus) on kovakuoriaisten lahkoon kuuluva kaarnakuoriaissuku. Sukuun kuuluu yli 25 lajia, mutta lajimäärä vaihtelee eri lähteissä. Haapakaarnureita esiintyy ainakin lepissä (Alnus), pajuissa (Salix) ja poppeleissa (Populus).
Pavel Maslák
Maslák voitti 400 metrin sisäratojen Euroopan-mestaruuden Prahassa 2015 ajalla 45,33 ja saavutti pronssia 4×400 metrin viestissä. Pekingin MM-kilpailuissa 2015 hän karsiutui 400 metrin alkuerissä. Hän voitti sisäratojen maailmanmestaruuden 400 metrillä Portlandissa 2016 ajalla 45,44. Amsterdamin EM-kilpailuissa 2016 hän saavutti 400 metrillä hopeaa ajalla 45,36 ja oli 4 × 400 metrin viestissä neljäs. Rio de Janeiron olympialaisissa 2016 hän karsiutui 400 metrin välierissä ajalla 45,06.
Nuokkukohokki
Elinympäristö
Nuokkukohokki kasvaa muun muassa kuivilla mäenrinteillä, kalliotörmillä, harjunrinteillä, harjukedoilla, rinneniityillä ja -pensaikoissa ja kyläkedoilla.
Lineage
Peli perustuu isometriseen 2D-grafiikkaan kuten Diablo tai Ultima Online.
Henrik Ingebrigtsen
Ura
Ingebrigtsen juoksi 1 500 metrin Norjan ennätyksen 3.31,46 Monacossa 2014. Zürichin EM-kilpailuissa 2014 hän sai samalla matkalla hopeaa ajalla 3.46,10. Hän voitti 2014 myös 1 500 metrin Norjan-mestaruuden. Seuraavana talvena hän saavutti Prahan EM-hallikilpailuissa pronssia 3 000 metrin juoksussa maansa ennätysajalla 7.45,54. 1 500 metrillä hän oli kuudes niin ikään Norjan ennätysajalla 3.39,70. Ulkoratakaudella hän voitti 5 000 metrin Norjan-mestaruuden. Pekingin MM-kilpailuissa hän karsiutui 1 500 metrin alkuerissä. Maastojuoksussa hän voitti Norjan-mestaruuden ja sijoittui EM-kilpailuissa 26:nneksi.
Dharius
Alan Alejandro Maldonado Tamez (s. 24. syyskuuta 1984), tunnetaan taiteilijanimillä Dharius, MC Dharius ja DHA, on meksikolainen rap-artisti.
Kemiallisten yhdisteiden nimeäminen
Kaksi alkuainetta
Nimettäessä kahdesta erilaisesta alkuaineesta rakentuvaa yhdistettä, yhdisteen molekyylikaavassa ensimmäiseksi kirjoitettu (pienempi elektronegatiivisuus) säilyttää saman muodon, jota käytetään alkuaineen nimeämisessä (esimerkiksi vety). Jälkimmäinen alkuaine ilmoitetaan sen kreikan- tai latinankielisellä nimellä, johon on liitetty idi-pääte. Esimerkiksi hapen latinankielinen nimi on oxygenium ja kun se muodostaa yhdisteen hapen latinankielisestä nimestä otetaan sen alku (ox-) ja liitetään se -idi-päätteeseen, milloin saadaan oksidi.
Orgaaniset yhdisteet
2. Perusosan pääte on johdonmukaista etsiä peruosan selvittyä. Päätteen määrää pisimmän hiiliketjun funktionaaliset ryhmät. Jokaiselle funktionaaliselle ryhmälle on annettu tietty pääte. Esimerkiksi alkaaneilla pääte on -aani ja alkoholeilla -oli.
Nick & Norah – loputon soittolista
Nick & Norah – loputon soittolista on yhdysvaltalainen komediaelokuva vuodelta 2008. Se perustuu Rachel Cohnin ja David Levithanin samannimiseen romaaniin. New Yorkissa kuvatun elokuvan on ohjannut Peter Sollet ja sen päärooleja näyttelevät Michael Cera ja Kat Dennings.
USS Bon Homme Richard (CV-31)
Valmistus
Alus tilattiin New Yorkin laivastontelakalta, missä köli laskettiin 1. helmikuuta 1943. Alus laskettiin vesille 29. huhtikuuta 1944 kumminaan vara-amiraali McCainin puoliso ja otettiin palvelukseen 26. marraskuuta ensimmäisenä päällikkönään A. O. Rule Junior.
Mitrarovasti
Mitrarovasti on ortodoksisen kirkon korkein pappisarvo.
USS Agamenticus
USS Agamenticus oli Yhdysvaltain laivaston vuonna 1863 vesillelaskettu kaksipotkurinen ja kaksitorninen Miantonomoh-luokan monitori.
Mitrarovasti
2000-luvulla piispainkokous teki periaatepäätöksen, ettei arvoa näin näkymin enää myönnetä.
Advanced Linux Sound Architecture
Advanced Linux Sound Architecture (ALSA) on Linux-ytimen äänirajapinta, joka korvasi Open Sound Systemin (OSS) vuonna 2002 versiossa 2.5.5 ja tuli mukaan vakaaseen sarjaan joulukuussa 2003 julkaistussa ytimen versiossa 2.6.0.
King George V -luokka (1939)
Panssarointi
Alusten rakenne oli suunniteltu kestämään 500 kilogramman TNT-räjähde.
Aseistus
Luokan alusten pääaseistus oli kymmenen 14 tuuman 45 kaliiperin Mk VII -tykkiä. Tykkien korotuskulma oli 40 astetta ja ne oli sijoitettu kahteen neljän tykin (A- ja C-tornit) ja yhteen kahden tykin (B-torni) torniin. Toinen neloistorneista oli sijoitettu etu- ja toinen takakannelle kaksoistornin ollessa porrastettuna etukannen neloistornin taakse. Alkuperäiseksi pääaseistukseksi suunniteltiin kahtatoista tykkiä kolmessa neloistornissa, mutta yksi torneista päätettiin vaihtaa kaksoistorniksi painon säästämiseksi.
Brian Finley
Brian Finley (s. 13. heinäkuuta 1981) on kanadalainen entinen jääkiekkomaalivahti. Nashville Predators varasi Finleyn NHL-liigaan ensimmäisen kierroksen kuudentena pelaajana vuoden 1999 varaustilaisuudessa. Hän edusti uransa aikana Nashville Predatorsia ja Boston Bruinsia.
Kat Dennings
Varhainen elämä
Dennings, ristimänimeltään Katherine Litwack, syntyi ja kasvoi Bryn Mawrissa, Pennsylvaniassa. Hänen äitinsä Ellen on runoilija ja puheterapeutti, ja isä Gerald Litwack farmakologi ja yliopistoprofessori. Dennings on nuorin viidestä lapsesta. Hänen perheensä on juutalainen.
Ura
Helmikuussa 2011 Dennings sai toisen pääroolin CBS-kanavan sitcomista Tyhjätaskut, jossa hän esitti Maxia, kovaa ja suorapuheista tyttöä Brooklynista. Hänen ystäväänsä, köyhtynyttä perijätärtä näytteli Beth Behrs. Sarjaa tehtiin yhteensä kuusi tuotantokautta vuoteen 2017 asti.
Luettelo Krimin kaaneista
Krimin kaani oli Krim tataarien muodostaman valtakunnan Krimin kaanikunnan hallitsija, kaani. Krimin kaanikunta oli olemassa vuosina 1441–1783 ja sen jokainen hallitsija valittiin Girayn suvusta.
Karhulan Veikot
Historia
Seuran tunnetuimpia urheilijoita 1920-luvulla oli keskimatkojen juoksija Eino Purje, joka voitti ensimmäisissä työläisolympialaisissa Frankfurt am Mainissa vuonna 1925 kolme kultamitalia 800:n, 1 500:n ja 3 000 metrin juoksussa sekä pronssia 1 500 metrin juoksussa Amsterdamin kesäolympialaisissa vuonna 1928. Työläisolympialaisissa 1925 myös toinen Veikkojen urheilija, Kalervo Kotivalo, voitti kolme kultamitalia kuulantyönnössä, kiventyönnössä ja viisiottelussa.
Lentopallo
Lentopallossa Karhulan Veikot nousi merkittäväksi seuraksi 1970-luvun puolivälissä. Naisten lentopallossa "Veikottaret" voitti ensimmäisen Suomen mestaruuden vuonna 1975 ja voitti sittemmin yhteensä viisi Suomen mestaruutta sekä osallistui Eurooppa Cupiin. Joukkue putosi SM-sarjasta 1990, mutta palasi pääsarjatasolle vielä yhdeksi kaudeksi 1995.
UCI World Ranking 2009
UCI World Ranking
Lopulliset pisteet
Uimahypyt kesäolympialaisissa 1952 – miesten 3 metrin ponnahduslauta
Miesten 3 metrin ponnahduslauta kilpailuun Helsingin olympiakisoissa osallistui 36 uimahyppääjää 20 eri maasta. Kilpailu suoritettiin kahdessa vaiheessa. Alkukilpailun kahdeksan parasta jatkoi loppukilpailuun. Kilpailu käytiin 27.-28. heinäkuuta
USS Tonawanda (1864)
USS Tonawanda oli Yhdysvaltain laivaston vuonna 1864 vesillelaskettu kaksitykkitorninen Miantonomoh-luokan monitori.
Odobenocetops
Elintavat
Odobenocetops liikkui matalassa vedessä ja pysytteli lähellä merenpohjaa. Eräällä yksilöllä oli samankaltainen kaikuluotauselin kuin nykyisillä delfiineillä, jonka ansiosta se tuli toimeen myös täydellisessä pimeydessä. Merenpohjaa tonkimalla se löysi simpukoita, äyriäisiä ja kotiloita, joita se käytti ravintonaan. Lihaksikkaat huulet mahdollistivat sen, että se pystyi imemään simpukoita ulos kuoristaan.
Intensiteetti
Intensiteetti I voidaan ilmaista alla olevan yhtälön muodossa:
USS Monadnock (1863)
Palvelus
Hyökkäys uusittiin 13. tammikuuta 1865. Alus tulitti 15. tammikuuta koko päivän linnakkeen puolustajia tuhoten useita tykkejä. Tulitus päättyi viimeisen merenpuoleisen tykin vaiettua. Kenraalimajuri Terryn joukkojen ja merijalkaväen tukema hyökkäys johti linnakkeen valtaukseen. Taistelun aikana alukseen osui viidesti.
330 Adalberta
330 Adalberta on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi Max Wolf vuonna 1910. Adalbertan pikkuplaneettanumero on pienempi kuin monien aiemmin löytyneiden pikkuplaneettojen kuten 500 Selinur tai 673 Edda, sillä Wolf oli aluksi uskonut löytäneensä uuden pikkuplaneetan 1892 X 18. maaliskuuta vuonna 1892, jolle hän antoi nimen 330 Adalberta. Myöhemmin kuitenkin selvisi ettei sitä ollut olemassa ja Wolf käytti jo antamansa nimen ja numeron uudelleen vuonna 1910 löytämälleen pikkuplaneetalle A910 CB. Koska Adalbertan absoluuttinen magnitudi (H) on 12,6, sen läpimitta on todennäköisesti välillä 8–19 kilometriä.
Nanboku-chō-kausi
Historia
Go-Daigo halusi palauttaa suoran keisarinvallan, jollainen oli viimeksi vallinnut Heian-kauden alkupuolella ennen Kamakura-sotilashallintoa ja Fujiwara-klaanin sijaishallitsijoiden aikakautta. Hänen ympärilleen ryhmittyi nuoria restauraatiota tukeneita hoviaatelisia. Sotilashallinto sai kuitenkin tietää hänen suunnitelmistaan ja karkotti hänet Okisaarelle. Kansain alueen paikallisjohtajat ja buddhalaiset munkit nousivat sotilashallintoa vastaan, mutta shōgunaatin kaatoivat lopulta vuonna 1333 sen hallitsijasuvun Hōjō-klaanin tyytymättömät vasallit Ashikaga Takauji ja Nitta Yoshisada. Keisari Go-Daigo palasi shōgunaatin romahdettua Kiotoon ja aloitti Kemmu-restauraation. Monet sotilashallinnon kaatamiseen osallistuneet sotilaat olivat kuitenkin tyytymättömiä keisarin uudistuksiin ja saamiinsa palkkioihin, ja jo kolmen vuoden kuluttua vuonna 1336 Takauji kääntyi keisaria vastaan, voitti Yoshisadan joukot ja ajoi keisarin Kiotosta.
Lea Saukkonen
Saukkonen on kiinnostunut ympäristöasioista; hänen lähestymistapansa aiheeseen on lähinnä pragmaattinen, ei niinkään idealistinen. 2000-luvun alussa Saukkonen toimi Helsingin kaupunginvaltuutettuna Kokoomuksen riveissä.
Tannila
Kaupunginosan keskus, Tannilan kylä sijaitsee noin 65 kilometrin päässä Oulun kaupungin keskustasta, ja noin 16 kilometriä Yli-Iin kirkonseudulta pohjoiseen Oijärvelle johtavan seututien 849 varressa. Kaupunginosan halki kulkee myös seututie 855, josta on tieyhteydet Pudasjärvelle ja Olhavan kylään.
Flatwoodsin hirviö
Tapauksen kuvaus
Tuona iltapäivänä sheriffi Robert Carr ja varasheriffi Burnell Long kutsuttiin tutkimaan palavaa esinettä, jonka nähtiin putoavan taivaalta maahan Flatwoodsissa Elk Riverin lähellä.
Laiva (kirja)
Juoni
Tarinan päähenkilöt ovat Arska, Pave, Rieska, Kustu, Ossi, Luutalo, Savoinpoika ja Piispa. Eletään noin vuotta 1948. Meret ovat täynnä II maailmansodan miinoja. Laivassa on ruokaa toisin kuin Suomessa, jossa kirjan mukaan kansa syö vain lanttulaatikkoa. Ossin punkassa roikkui aina makkara – elettiin aikaa ennen jääkaappien tuloa suomalaisten elämään merellä ja maalla. Piispa syö alati, kirjan lopussa hän ilmoittaa aikovansa kouluttautua merimieskokiksi. Miehet lyövät korttia ja puhuvat politiikkaa. Maihin päästyä he myyvät mitä on myytävissä, ostavat rahalla viinaa ja naisia. Nämä miehet olivat niitä, joita Väinö Riikkilän poikakirjojen sankarit ihailivat ihmisinä, jotka olivat päässeet mukaan seikkailuun tavallisen puurtamisen sijasta.
Christian Frei
thumb|Christian Frei vuonna 2012. Christian Frei (s. 1959) on sveitsiläinen elokuvaohjaaja. Hänen tunnetuimmat elokuvansa ovat Sotakuvaaja (War Photographer, 2001) ja The Giant Buddhas (2005).
Laiva (kirja)
Juoni
Ja Fär-saarilla, jossa kukaan ei ole kiinnostunut sodasta, kaikki ovat tarpeen tullen partureita, ruokaa tarjotaan vieraalle. Paikalla oli yksi entisen saksalaisen pitämä baari ja yksi koulu. Kun rellestämiseen ei ollut mahdollisuuksia miehet menivät kiipeilemään mäille ja yrittivät saada pässejä kiinni.
Lisää kalastusta ja paluu kohti Suomea. Laivaan tuli pieni tulipalokin, joka sai miehistön paniikkiin.
Paluumatkalla pohdittiin, josko "henkilökohtaisesta työstä pieni korvaus kullekin sen mukaan kuinka haluttua tai vastenmielistä työ on. Oikein korkealle arvostettua työtä ihmiset tietenkin tekisivät ilmatteks." Ossi luki keskustelun jälkeen lehdestä:"Suomalaisen yhteiskunnan pahin epäoikeudenmukaisuus on eriarvoisuus, joka on poistettavissa palkkaerojen tasoittamisella ja arvostuksen muuttamisella. Kysely pienituloisten joukossa osoittaa kuitenkin, etteivät he tahdo tuloerojen pienentämistä vaan mahdollisimman suurta eroa omien tulojensa ja pienempituloisten välillä, koska sellainen järjestely on heidän arvostuksilleen heidän mielestään soveliaampi."
Debbi Peterson
Deborah Mary "Debbi" Peterson (s. 22. elokuuta 1961) on yhdysvaltalainen rumpali. Hän perusti The Bangles-rockyhtyeen Susanna Hoffsin ja siskonsa Vicki Petersonin kanssa. Hänellä on ollut myös vähemmän tunnettu ura yhtyeen ulkopuolella.
Ruokolahden kirkko
Kirkon kellotapuli on rakennettu 1752 edellisen kirkon aikana. Tapuli oli määrä purkaa jo 1800-luvun alussa, koska sen pelättiin kaatuvan ja 1930-luvulla sitä oltiin myymässä Seurasaarisäätiölle. Ruokolahden vanhimpiin kuuluva rakennus on kuitenkin edelleen paikallaan.
Maan suolaantuminen
Maan suolaantuminen on joillakin kuivilla alueilla yleinen ilmiö, jossa tyypillisesti runsas haihtuminen aiheuttaa suolan rikastumista maan pintakerrokseen. Suolaantuminen voi tapahtua sekä luonnollisten prosessien että ihmisen toiminnan kautta.
Suolaantumista tapahtuu erityisesti keinokastelluilla alueilla, jossa sademäärä on vähäinen mutta haihtuminen suurta. Tällöin suola kerääntyy hiljalleen maan pintakerrokseen eikä pysty huuhtoutumaan alemmaksi. Merkittävimpiä ihmisen aiheuttamia syitä suolaantumiselle ovatkin maankäyttö, viljelymenetelmät ja maan hoito. Sopimattomat kastelutavat, kuten liian suolainen kasteluvesi, ja riittämätön kuivatus ovat suolaantumista aiheuttavia tekijöitä. Rannikkoseuduilla suolaantuminen liittyy usein pohjaveden liikakäyttöön, jolloin vedenpinta laskee ja merivesi voi päästä pohjavesiin. Jotkin luonnollisetkin tekijät aiheuttavat myös suolaantumista. Tällaisia tekijöitä voivat esimerkiksi olla geologiset tapahtumat, jotka voivat lisätä suolojen määrää pohjavedessä, tai tekijät, joiden seurauksena suolainen pohjavesi nousee maan pintakerrokseen.